Alice Cooper
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Alice Cooper er en amerikansk rockesanger og låtskriver, kjent for sine skrekkeffekter. Fra 1968 til 1974 var Alice Cooper også navnet på hans band. Hans sjokkerende sceneshow har inspirert artister som Marilyn Manson, Kiss, Slipknot og Turboneger.
Bakgrunn Alice Cooper (Vincent Damon Furnier) flyttet i 1961 med familien til Phoenix. I 1966 startet han et band der som året etter flyttet til Los Angeles og tok navnet Nazz. I 1968 skiftet bandet navn til Alice Cooper. Bandet besto nå av gitaristen Glen Buxton (1947–1997), gitaristen og keyboardisten Michael Bruce (født 1948), bassisten Dennis Dunaway (født 1946) og trommeslageren Neal Smith (født 1947). Gjennombrudd De to første albumene, fra 1969 og 1970, solgte så dårlig at de satte bandet i dyp gjeld. Men deres fengende hardrocklåter, anti-autoritære tekster som tok ungdommens parti og bisarre skrekk-sceneshow imponerte produsenten Bob Ezrin. Han produserte deres største suksesser Love It To Death og Killer fra 1971, School's Out fra 1972, Billion Dollar Babies fra 1973, samt hitsinglene Eighteen, School's Out, Elected, Hello Hurray og No More Mr. Nice Guy.Etter Muscle Of Love (1973) og hiten Teenage Lament '74 ble bandet oppløst, og navnet har siden 1975 vært ensbetydende med soloartisten Alice Cooper. Som soloartist Som soloartist fikk Alice Cooper et par store USA-hits, blant annet med balladen Only Women Bleed fra konseptalbumet Welcome To My Nightmare (1975). En oppfølger til dette kom i 2011: Welcome 2 My Nightmare.Fra 1978 til 1985 slet Cooper tidvis med alkoholisme og han solgte få plater. Men en ny, heavy metal-preget stil ga ham et stort comeback i Europa med hiten Poison fra Trash (1989) og oppfølgeralbumene Hey Stoopid (1991) og The Last Temptation (1994). Les mer i Store norske leksikon Rock and Roll Hall of Fame rock heavy metal Eksterne lenker Alice Cooper